Source: http://docplayer.fi/1179488-Maahanmuuttajan-kotikunta.html
Timestamp: 2017-08-17 16:19:36+00:00
Document Index: 443093

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Maahanmuuttajan kotikunta - PDF
Download "Maahanmuuttajan kotikunta"
1 Maahanmuuttajan kotikunta
3 Aini Pehkonen Maahanmuuttajan kotikunta K U N N A L L I S A L A N K E H I T T Ä M I S S Ä Ä T I Ö K A K S
4 MAAHANMUUTTAJAN KOTIKUNTA Kunnallisalan kehittämissäätiön tutkimusjulkaisut, nro 52 Pole-Kuntatieto Oy ja Aini Pehkonen Vammalan Kirjapaino Oy, Vammala 2006 ISBN (nid.) ISBN (PDF) ISSN
5 Sisällys LUKIJALLE 7 TIIVISTELMÄ 9 KUVIO- JA TAULUKKOLUETTELO 12 1 JOHDANTO Globalisaatio ja muuttoliikkeiden kehitys Suomen harjoittamat maahanmuuttopolitiikat Maahanmuutto Suomeen Tutkimuskohteena maahanmuuttajien integroituminen Millainen on monikulttuurinen yhteisö? 29 2 MAAHANMUUTTAJIEN OSALLISUUS TYÖLLISYYTEEN, ASUMISEEN JA SOSIAALISIIN SUHTEISIIN Suomen työmarkkinoiden kehitys ja maahanmuuttajien osallisuus työhön Osallisuus asuinalueeseen Osallisuus sosiaalisiin suhteisiin Osallisuuden kytkentä hyvinvointiin 37 3 SOSIAALINEN PÄÄOMA Luottamus, sosiaaliset verkostot ja osallistuminen Sosiaalisen pääoman mittaaminen 45 4 TUTKIMUKSEN TOTEUTTAMINEN Tutkimustehtävän täsmennys Aineiston kuvaus ja analyysimenetelmät Maahanmuuttajien taustatietoja 50 5 TYÖLLISTYMISEN HAASTEET Maahanmuuttajien työllistymisen polut Suomessa Työllistymisen hidasteita ja esteitä Yhteenveto 57
6 6 ASUMINEN JA ELÄMINEN SUOMESSA Asenteet Lasten kasvatus Asuminen Yhteenveto 66 7 SOSIAALISET VERKOSTOT JA SOSIAALISET SUHTEET Sosiaaliset suhteet omaan etniseen ryhmään ja eri etnisten ryhmien välillä Yhteenveto 70 8 KOTOUTUMINEN Keskustelua ja toimenpide-ehdotuksia 71 KIRJALLISUUS 78 LIITTEET 85
7 Lukijalle Idea tämän tutkimuksen tekemiseen syntyi keväällä 2003, ja tutkimus käynnistyi tammikuussa Julkinen keskustelu maahanmuuttajien asemasta, työllistymisestä ja asumisesta Suomessa innoitti tähän tutkimukseen. Kiinnostuin siitä, mitä maahanmuuttajat itse ajattelevat suomalaiseen yhteiskuntaan kotoutumisesta ja kotoutumisen ehdoista. Yhteistyö on arvokasta ja välttämätöntäkin monissa asioissa. Olen kiitollinen, että olen saanut monia rakentavia neuvoja ja kommentteja yhteistyökumppaneiltani. Kiitän Siirtolaisuusinstituuttia ja erityisesti tutkimusjohtaja Elli Heikkilää asiantuntevasta yhteistyöstä. Kiitän tutkimusapulaistani Elina Lehtistä. Teit laadukkaat maahanmuuttajien haastattelut Turussa. Kuntien, työvoimaviranomaisten ja monikulttuurikeskusten kanssa tekemäni yhteistyö oli sydämellistä ja ammattitaitoista. Lisäksi kiitän nykyisen työyhteisöni Kuopion yliopiston sosiaalityön ja sosiaalipedagogiikan laitoksen henkilökuntaa inspiroivista keskusteluista ja kannustuksesta. Erityiskiitoksen ansaitsevat maahanmuuttajat, jotka halusivat osallistua haastatteluihin ja kertoa elämästään sekä kokemuksistaan Suomessa. Vaikka maahanmuuttajien asema on Suomessa melko hyvä, voidaan aina kuitenkin miettiä, pystyisimmekö yhdessä tekemään jotain vieläkin paremmin meidän kaikkien hyvinvoinnin puolesta. Kuopiossa joulukuussa 2005 Aini Pehkonen 7
9 Tiivistelmä T ämän tutkimuksen tarkoituksena on selvittää maahanmuuttajien kotoutumisen haasteita. Kotoutumista tarkastellaan työllistymisen, sosiaalisten suhteiden, lasten kasvatuksen ja asumisen näkökulmista. Tutkimuksen pääpaino on maahanmuuttajien työllistymiseen liittyvissä kysymyksissä. Tutkimuskysymyksinä ovat millaiset taustatiedot maahanmuuttajilla on miten maahanmuuttajat työllistyvät miten sosiaalinen verkosto vaikuttaa työllistymiseen. Lisäksi selvitetään, miten osallistuminen eri etnisten ryhmien ja valtaväestön toimintaan auttaa kotoutumista sekä onko yhteiskunnallisissa rakenteissa sellaisia tekijöitä, jotka vaikuttavat maahanmuuttajien kotoutumiseen. Empiirisen tutkimusaineiston muodostavat kolmekymmentä (30) maahanmuuttajahaastattelua, jotka on tehty Turussa (10), Kuopiossa (10) ja Janakkalassa (10) sekä neljä maahanmuuttajien asioita hoitavan työntekijän haastattelua. Haastattelut toteutettiin puolistrukturoituina haastatteluina Ensisijaisina syinä muuttaa Suomeen olivat perhesyyt (avioituminen tai seurustelu suomalaisen kanssa), monikansallisen työnantajan tarjoama työ Suomessa, seikkailunhalu, pakolaisuus tai turvapaikanhakeminen ja opiskelu. Maahanmuuttajien työllistymistä edistivät muuttosyyn ohella todistusten osoittama koulutus ja työkokemus niin ulkomailla kuin Suomessakin sekä suomen kielen taito. Ensitiedon avoimista työpaikoista sai kolmannes (1/3) työvoimaviranomaisilta, viidennes (1/5) suoraan eri työnantajilta ja joka seitsemäs (1/7) tuttavien avulla. Sosiaalisen verkoston ja sosiaalisten suhteiden merkitys on suuri työllistymisessä, sillä 57 % oli työllistynyt suomalaisten ystäviensä tai toisten maahanmuuttajien avulla. Työnantajien luottamus maahanmuuttajan työmoraaliin lisääntyi, jos maahanmuuttaja oli avioliitossa suomalaisen kanssa. Selvät työllistymisen esteet ja hidasteet olivat puutteelliset opiskelu- ja työtodistukset, kielitaidon puutteellisuus tai työnantajan epäily kielitaidon riittämättömyydestä, maahanmuuttajan uskonnolliseen vakaumukseen liittyvät varauk- 9
10 selliset asenteet sekä epäilys maahanmuuttajan löyhästä työkulttuurista. Kulttuuritausta vaikutti siihen, että osa maahanmuuttajanaisista oli kieltäytynyt tarjotusta työstä, jos aviomies ei ollut ensin työllistynyt. Maahanmuuttajat odottivat työvoimaviranomaisilta puolestapuhujan roolia suhteessa työnantajiin, ei pelkästään tiedon välittämistä avoimista työpaikoista. Yleisesti todettiin (92 %), että eurooppalaisen on helppo asua Suomessa. Venäläiset ja kolmansista maista muuttaneet saivat haastateltavien mukaan varauksellisemman kohtelun Suomessa. Maahanmuuttajien mielestä suomalaiset naiset suhtautuvat luontevammin ja ystävällisemmin maahanmuuttajiin kuin suomalaiset miehet. Kantaväestön ja maahanmuuttajien välisen vuorovaikutuksen luonne, tunne ymmärretyksi tulemisesta ja hyväksymisestä, oli merkittävä ei niinkään se, että on asioista samaa mieltä. Maahanmuuttajat kokivat pelkoa ja huolta siitä, osaavatko he toimia oikein suomalaisessa yhteiskunnassa. Oikein toimiminen tarkoitti hyvää käyttäytymistä. Lisäksi todettiin, että suomalaiset odottavat maahanmuuttajilta nöyryyttä, koska maahanmuuttajat saavat nauttia hyvinvointivaltion eduista. Lasten kasvattaminen kahteen kulttuuriin toi jännitteitä maahanmuuttajaperheisiin. Perhekäsitys on maahanmuuttajilla laajempi kuin pelkästään ydinperhe. Yhteistyön päiväkodin ja koulun kanssa toivottiin olevan sellaista yhdessäoloa, jossa ovat mukana sekä lapset ja vanhemmat että päiväkodin henkilökunta. Silloin sen katsottiin edistävän tutustumista ja parantavan yhteistyön laatua. Maahanmuuttajien asumisessa oli havaittavissa asumissegregaatiota. Pakolaiset asuivat kaupungin vuokra-asunnoissa melko keskitetysti tietyillä alueilla. Perhesyistä Suomeen muuttaneet asuivat eri asuinalueilla ja myös eri asumismuodot, kuten vuokra-, asumisoikeus- ja omistusasuminen, olivat edustettuina. Asunnottomia maahanmuuttajia ei ollut. Naapuruussuhteista ei valitettu, vaikka kontaktit suomalaisiin naapureihin olisivat olleet sattumanvaraisia ja ohuita. Naapureiksi ei haluttu välttämättä toisia maahanmuuttajia. Ainoastaan heti maahanmuuton jälkeen se oli koettu hyväksi asiaksi. Kantaväestön asenteissa maahanmuuttajia kohtaan ei ollut paikkakuntien välisiä eroja. Tosin kasvukeskuksissa, joissa muuttoliike on muutoinkin vilkasta, asukkaat ovat tottuneet maahanmuuttajiin. Suhtautuminen maahanmuuttajiin oli sidoksissa paikkakunnan työllisyys- ja taloustilanteeseen eikä siihen, missä päin Suomea alue sijaitsi tai minkä verran asukkaita kyseisellä paikkakunnalla oli. Jos alueen työttömyysaste oli korkea, kantaväestön suhtautuminen maahanmuuttajiin oli varauksellista. Maahanmuuttajien pelättiin kilpailevan samoista työpaikoista. Sosiaalinen pääoma edellyttää yksilöltä ja yhteisöltä sitoutumista yhteisten asioiden hoitoon. Maahanmuuttajien ja kantaväestön välillä yhteistoiminnan helpottumiseen vaikuttivat tässä aineistossa inhimillinen pääoma (koulutus, osaaminen), yhteisön (päiväkoti, koulu, työyhteisö, naapurusto ym.) vastaanottavuus, sosiaaliset verkostot ja suhteet sekä yhteiskunnallinen tilanne (talous-, työllisyysja maahanmuuttopolitiikat). Luottamuksen ja toimivan vuorovaikutuksen syntyminen helpotti yhteistoimintaa. Sosiaalisen pääoman syntyminen maahanmuuttajien ja kantaväestön kohtaamisissa edellytti avoimuutta yhteistyöhön ja vuorovaikutukseen, jolloin osallisuuden ja osallistumisen tunne oli molemminpuolinen. 10
11 Luottamus, sosiaaliset verkostot ja sosiaaliset suhteet sekä osallisuus kietoutuivat vuorovaikutukseen. Sosiaalisen pääoman hyötynä oli se, että maahanmuuttaja sai ja otti aktiivisen roolin suomalaisessa yhteiskunnassa: kotoutui Suomeen. Avainsanat: maahanmuutto, maahanmuuttajat, työllisyys, asuminen, lasten kasvatus, kotoutuminen, sosiaalinen pääoma. 11
12 Kuvio- ja taulukkoluettelo Kuvio 1. Muuttoliikkeen erilaiset muodot Kuvio 2. Suomeen saapuneet turvapaikanhakijat vuonna 2004 Kuvio 3. Paluumuutto entisen Neuvostoliiton alueelta Kuvio 4. Mitä kotoutujille tapahtui vuonna 2004? Kuvio 5. Siirtolaisuus vuosina Kuvio 6. Suomessa vakituisesti asuvat ulkomaalaiset vuoden 2004 lopussa Kuvio 7. Berryn akkulturaatiomalli Kuvio 8. Ulkomaalaisten ja koko väestön työttömyysasteet Kuvio 9. Sosiaalisen pääoman tarkastelutasot Kuvio 10. Inhimillisen toiminnan ulottuvuudet ja tasot systemaattinen toimintateoria Kuvio 11. Tutkimusasetelma Kuvio 12. Vahvojen sosiaalisten verkostojen merkitys työllistymiselle muuttosyy huomioiden Kuvio 13. Kotoutuminen Taulukko 1. Työvoimatoimistojen puoltamat työluvat ammattialoittain ja kansalaisuuksittain vuonna 2004 (uudet ja jatkoluvat) Taulukko 2. Suurimmat ulkomaalaisryhmät Suomessa Taulukko 3. Suomen suurimmat maahanmuuttajakaupungit Taulukko 4. Eräitä taustatietoja maahanmuuttajista Taulukko 5. Maahanmuuttajien koulutustaustan ja kielitaidon merkitys työllistymisessä Taulukko 6. Maahanmuuttajien ammattialat 12
13 1 Johdanto M uuttovirrat ovat globalisoituneet, joten myös Suomeen suuntautuva muuttoliike on osa maailmanlaajuista prosessia. Muuttoliike on monimuotoistunut ja politisoitunut. Suomessa asui vuoden 2004 lopussa pysyväisluonteisesti ulkomaalaista, mikä on noin 2 % koko väestöstä. Tämän tutkimuksen tarkoituksena on selvittää maahanmuuttajien kotoutumisen moninaisuutta. Kotoutumista tarkastellaan työllistymisen, sosiaalisten suhteiden, lasten kasvatuksen ja asumisen näkökulmasta. Tutkimuksen pääkysymyksenä on, miten maahanmuuttajat työllistyvät sekä miten sosiaalinen verkosto vaikuttaa työllistymiseen. Lisäksi selvitetään, millaiset taustatiedot maahanmuuttajilla on sekä onko yhteiskunnallisissa rakenteissa sellaisia tekijöitä, jotka vaikuttavat maahanmuuttajien kotoutumiseen. Tutkimus jakautuu kolmeen osaan: johdatus aiheeseen, empiria ja yhteenveto, jossa on mukana toimenpide-ehdotuksia kotoutumisen edistämiseksi. Johdanto-osassa käsitellään globalisaation vaikutusta muuttoliikkeeseen, Suomen harjoittamaa maahanmuuttopolitiikkaa sekä maahanmuuttajien kotoutumista tutkimusten valossa. Maahanmuuttajien osallisuutta ja osattomuutta tarkastellaan työllisyyden, asumisen ja sosiaalisten suhteiden näkökulmasta. Luvussa kolme esitellään tutkimukselliset sitoumukset eli sosiaalisen pääoman teoria. Neljännessä luvussa esitellään tutkimusaineisto ja analyysimenetelmät. Empiirisen tutkimusaineiston muodostavat kolmekymmentä (30) maahanmuuttajahaastattelua, jotka on tehty Turussa (10), Kuopiossa (10) ja Janakkalassa (10), sekä neljä (4) maahanmuuttajien asioita hoitavan työntekijän haastattelua. Haastattelut toteutettiin puolistrukturoituina haastatteluina Viidennessä luvussa paneudutaan työllistymisen haasteisiin eli siihen, miten maahanmuuttajat työllistyvät sekä mitkä tekijät auttavat tai vastaavasti hidastavat maahanmuuttajien työllistymistä. Kuudennessa luvussa pohditaan maahanmuuttajien asumista ja elämistä Suomessa: kuinka maahanmuuttajat asuvat Suomessa sekä millaisia haasteita kaksi erilaista kulttuuria tuo lasten kasvattamiseen? Luvussa seitsemän käsitellään sosiaalisia verkostoja ja suhteita omaan etniseen ryh- 13
14 mään ja eri etnisten ryhmien välillä. Luvut viidestä seitsemään päättyvät kukin pieneen yhteenvetoon. Luku kahdeksan on synteesi, jossa kootaan yhteen tutkimustulokset. Lisäksi tehdään toimenpide-ehdotuksia siitä, miten maahanmuuttajien kotoutumista Suomeen voitaisiin edistää. 1.1 Globalisaatio ja muuttoliikkeiden kehitys Käsitteinä kansainvälistyminen ja globalisaatio ovat lähellä toisiaan. Kansainvälistymisen käsitteessä näkökulmana ovat kansallisvaltioiden keskinäiset suhteet tai eri kansallisvaltioissa toimivien yksilöiden ja yritysten suhteet. Globalisaation käsitteeseen puolestaan sisältyy maailmanlaajuisten prosessien ja maailmanjärjestelmän tasoisten vaikutussuhteiden näkökulma. Globaalistuminen tarkoittaa muun muassa ihmisten entistä suurempaa liikkuvuutta maiden ja maanosien välillä. Globalisaatio tuo keskuuteemme toisista kulttuureista vaikutteita ja edustajia, joten eri osapuolet joutuvat mukautumaan uuteen tilanteeseen. Muuttovirrat globaalistuivat 1900-luvun loppuvuosikymmeninä, joten myös Suomeen suuntautuva muuttoliike on osa maailmanlaajuista prosessia. Muuttoliike on globaalissa mittakaavassa monimuotoistunut ja politisoitunut (Castles Miller 1998). Aiemmin tiettyyn maahan tuli pääsääntöisesti vain yhdentyyppisiä maahanmuuttajia, kuten työvoimaa tai pakolaisia. Nykyisessä tilanteessa erityyppisiä maahanmuuttajia saapuu samanaikaisesti. Lisäksi yhdellä tyypillä on taipumusta muuttua toiseksi. Pakolaisten asettumista maahan seuraa perheiden yhdistäminen. Muun muassa tästä syystä naisten määrä muuttovirroissa on lisääntynyt. Muuttoliikkeen politisoitumisella Castles ja Miller (1998) viittaavat muuttoliikkeeseen liittyvien kysymysten nivoutumiseen kansalliseen politiikkaan, kansainvälisiin suhteisiin sekä turvallisuuspoliittisiin kysymyksiin. Tällöin käsitteet demokratia, vapaus, hyvinvointi ja oikeudet kuuluvat entistä suuremmalta osin kansainväliseen keskusteluun. Keskustelu globalisaation eettisistä ulottuvuuksista on vähitellen avautumassa. Eurooppalaisen maahanmuuttopolitiikan keskeiset käsitteet ovat avoimuus ja valvonta. EU:n huippukokouksessa Tampereella 1999 laadittiin ohjelma eurooppalaisesta vapauden, turvallisuuden ja oikeuden alueesta. Amsterdamin sopimuksessa (1999) maahanmuuttoa ja pakolaisuutta koskevat asiat tulivat yhteisön lainsäädännön piiriin. Tavoitteena on luoda EU-säädöstö, jonka mukaan kolmansista maista tulevia ja laillisesti maassa olevia henkilöitä kohdeltaisiin mahdollisimman yhdenvertaisesti EU:n kansalaisten kanssa. Suomessa ulkomaalaisten oikeusturvaa koskeva näkökulma painottui ensimmäisen kerran vuoden 1983 ulkomaalaislaissa. Tosin jo vuoden 1930 asetuksessa (AsK 1930/57) esiintyi turvapaikka-käsite. Uusin ulkomaalaislaki tuli Suomessa voimaan Sen keskeisenä tavoitteena on edistää hyvää hallintoa ja oikeusturvaa ulkomaalaisasioissa sekä lisäksi edistää hallittua maahanmuuttoa ja kansainvälistä suojelua. Laki ottaa entistä tarkemmin huomioon ulkomaalaisten oikeudet mutta myös velvollisuudet. Uusi ulkomaalaislaki edellyttää, että ulkomaalainen oleskelee Suomessa jatkuva- 14
15 luonteisesti neljä vuotta ennen kuin hän voi saada pysyvän oleskeluluvan Suomesta. Euroopan unionin direktiiveissä asumisaikaedellytys on viisi vuotta. Suomen eduskunta on edellyttänyt, että uuden ulkomaalaislain toimivuutta seurataan tarkasti. Erityisen huomion ansaitsevat lapsen asemaan ja etuun liittyvät kysymykset, ulkomaalaisten opiskelijoiden asema ja ulkomaalaisasioiden käsittely kokonaisuudessaan, jotta tarvittavat lain muutosehdotukset voidaan tehdä mahdollisimman nopeasti. Kansainvälisesti tarkasteltuna elintasoerot ja poliittiset konfliktit selittävät eniten siirtolaisvirtoja maailmassa (esim. Ylänkö 2000, 23). Lisäksi on todettu, että maahanmuutto vähenee oleellisesti, kun lähtömaan elintaso on % kohdemaan elintasosta (Stenberg 2004). Yhtäältä yksilöllä on ihmisoikeuksiin vedoten oikeus lähteä maastaan, mutta toisaalta siihen ei kuitenkaan liity toisen valtion automaattista oleskeluluvan myöntämistä. Hammar (1990) on todennut, ettei maahanmuuton rajoituksien tarkoituksena ole kuitenkaan estää ulkomaalaisia muuttamasta johonkin maahan tai nauttimasta tulomaan eduista (vrt. Lepola 2000). Maahanmuuton rajoituksissa on Hammarin mukaan tavoitteena tasaarvoisuuden periaatteen vaaliminen: kuinka hyvinvointivaltio voi taata kaikille asukkailleen samanlaiset standardit työelämässä, asumisessa ja koulutuksessa siten, ettei alaluokkaa syntyisi tai sen olemassaoloa hyväksyttäisi. Muuttoliikkeessä on erotettavissa vapaaehtoinen liikkuvuus ja pakolaisuus (kuvio 1). Vapaaehtoisen muuton perustyyppejä ovat maassamuutto ja maiden välinen siirtolaisuus. Siirtolaisuuden syistä ja seurauksista on erilaisia teorioita, jotka korostavat joko vastaanottajavaltioiden vetovoimatekijöitä tai lähtömaiden muuttopainetekijöitä. Uusklassisen taloustieteen teoriamalleissa muuttoliikettä tarkastellaan työvoiman ja tarjonnan välisenä prosessina. Tällöin ihmiset muuttaisivat maksimoidakseen inhimillisen pääomansa tuoton eli osaamisensa ja työpanoksensa. Vastaavasti työmarkkinateoriat korostavat, ettei siirtolaisuus ole taloudellisessa mielessä jonkin väestönosan väliaikainen olotila, vaan kysymyk- Muuttoliike Vapaaehtoinen muuttoliike Pakolaisuus Maassamuutto Siirtolaisuus Maiden välinen tai sisäinen kuntien sisäinen kuntien välinen paluumuutto maasta- ja maahanmuutto paluumuutto poliittinen taloudellinen ympäristö Kuvio 1: Muuttoliikkeen erilaiset muodot (Korkiasaari Söderling 1994, 227). 15
16 sessä on työmarkkinoiden kahtiajakautuminen. Siirtolaiset tekevät huonoimmat työt. Sosiologiset teoriamallit keskittyvät puolestaan muuttopäätöksen syntyyn ja seurauksiin ja maailmansysteemiteoriat tutkivat pääomien, tavaroiden ja työvoiman liikkeitä toisiinsa kietoutuneina järjestelminä. (Ylänkö 2000, 33; ks. myös Stalker 2000.) Pakolaisuus on erilaisten poliittisten, taloudellisten tai ympäristötekijöiden aiheuttamaa pakkoluonteista muuttoa maasta toiseen. Yleisessä keskustelussa termit pakolainen ja turvapaikanhakija menevät herkästi sekaisin. Turvapaikanhakija ei ole saanut vielä vastausta viranomaisilta anomukseensa, kun taas pakolainen on saanut turvapaikan vastaanottavalta valtiolta. Egon F. Kunz (1973) toteaa, että eri aikoina maastaan lähteneet pakolaisvuosikerrat ovat ominaisuuksiltaan erilaisia. Vainon aavistavat ensimmäiset lähtijät ovat yhteiskunnalliselta asemaltaan lähellä vallan keskusta, joten he pystyvät ennakoimaan, milloin yhteiskunnallinen tilanne on vaarassa muuttua. Tämä ryhmä pystyy lähtemään rauhallisemmissa oloissa kuin myöhemmin lähtevät akuutit pakolaiset, jotka voidaan erotella poliittisen, taloudellisen, etnisen ja muun yhteiskunnallisen aseman mukaisiksi ryhmiksi. (Forsander 2002, 134.) 1.2 Suomen harjoittamat maahanmuuttopolitiikat Suomen harjoittamaa maahanmuuttopolitiikkaa on kutsuttu aktiiviseksi maahanmuuttopolitiikaksi. Maahanmuuttoasioiden hoitoon käytettiin Suomessa vuonna 2003 määrärahaa 77 miljoonaa euroa, mikä oli 8 miljoonaa euroa enemmän kuin edellisenä vuonna. Menojen lisäys johtui pakolaisten ja alaikäisten turvapaikanhakijoiden lukumäärän kasvusta sekä perustetusta säilöönottoyksiköstä (2002), jonne sijoitetaan säilöön otetut ulkomaalaiset ja turvapaikanhakijat. Maahanmuuttopolitiikan ilmenemismuotoja Suomessa ovat pakolaispolitiikka, turvapaikkapolitiikka, inkeriläis- tai paluumuuttopolitiikka, integraatio- tai kotouttamispolitiikka ja työlupapolitiikka. Pakolaispolitiikka perustuu kansainvälisiin velvoitteisiin ja sopimuksiin (Geneven pakolaissopimus). Lisäksi Suomen perustuslaissa (9 ) todetaan, ettei ulkomaalaista saa karkottaa, luovuttaa tai palauttaa, jos häntä uhkaa kuolemanrangaistus, kidutus tai muu ihmisarvoa loukkaava kohtelu. Valtioneuvosto vahvistaa vuosittain kiintiön, jonka puitteissa viranomaiset valitsevat YK:n pakolaisjärjestön UNHCR:n rekisteröimiä pakolaisia Suomeen. Vuonna 2002 pakolaiskiintiö oli 750, mikä on kansainvälisessä vertailussa pieni lukumäärä. Ulkomaalaisvirasto puolestaan päättää, täyttävätkö turvapaikanhakijat pakolaismääritelmän ehdot ja voidaanko turvapaikka tai oleskelulupa myöntää. Vuonna 2003 turvapaikanhakijoita oli henkeä, mikä oli noin 6 % vähemmän kuin edellisenä vuonna. Suurimman ryhmän turvapaikanhakijoista muodostivat venäläiset, bulgarialaiset sekä Serbian ja Montenegron kansalaiset. Pakolais- ja turvapaikkapolitiikka ovat kansainvälistä ja humanitaarista politiikkaa. (Kuvio 2.) Inkeriläis- tai paluumuuttopolitiikan taustalla on sukulaiskansa-ajattelu. Sellaisilla entisessä Neuvostoliitossa asuvilla ihmisillä on oikeus saada oleskelulupa Suomeen, jotka voivat todistaa kahden neljästä isovanhemmastaan olevan etni- 16
17 Kuvio 2: Suomeen saapuneet turvapaikanhakijat vuonna (Lähde: Ulkomaalaisvirasto.) seltä taustaltaan suomalaisia. Oleskeluluvan saamiseksi heidän on osallistuttava lähtömaassa muuttovalmennukseen ja näytettävä todistus Suomen viranomaisen järjestämän kielikokeen hyväksytystä suorittamisesta. Lisäksi heillä on oltava käytössään asunto Suomessa. (Ulkomaalaislaki 48.) Vuonna 2003 kielikokeeseen osallistui 51 henkilöä, joista 34:llä todettiin olevan lain edellyttämä suomen kielen taso. (Kuvio 3.) Integraatio- tai kotouttamispolitiikalla tarkoitetaan niitä yhteiskunnallisia toimenpiteitä, joiden avulla maahanmuuttajia kannustetaan löytämään aktiivinen rooli suomalaisessa yhteiskunnassa. Kotouttamislaki (2006) määrittää suomalaisen integraatiopolitiikan sisällön. Maahanmuuttajalla, joka ilmoittautuu työnhakijaksi tai hakee toimeentulotukea, on oikeus yhteistyössä kunnan ja työvoimatoimiston kanssa laadittavaan kotoutumissuunnitelmaan. Siinä sovitaan niistä toimenpiteistä, jotka tukevat maahanmuuttajaa ja hänen perhettään yhteiskunnassa tarvittavien tietojen ja taitojen hankkimisessa. Maahanmuuttaja on oikeutettu kotoutumissuunnitelmaan kolmen vuoden ajan maahanmuutostaan. 17
18 Kuvio 3: Paluumuutto entisen Neuvostoliiton alueelta (Lähde: työministeriö.) Työvoimatoimistoissa laadittiin vuonna 2003 kotoutumissuunnitelma työnhakijalle, joista miehiä oli ja naisia Kotoutumissuunnitelmaansa toteuttavalle maahanmuuttajalle maksetaan kotoutumistukea. Se muodostuu työmarkkinatuesta ja tarvittaessa maksettavasta toimeentulotuesta. Työministeriö on vastuussa maahanmuuttajien kotoutumisen yleisestä kehittämisestä, mutta kunnilla on paikallistason yleis- ja yhteensovittamisvastuu. Kotouttamisohjelman avulla pyritään yhtäällä tunnistamaan kunnassa asuvien maahanmuuttajien tarpeet ja toisaalla ne resurssit, jotka viranomaisilla ja järjestöillä on. Tavoitteena on luoda edellytyksiä moniammatilliselle maahanmuuttajatyölle. Kotouttamislain toteuttamisessa ongelmakohtia ovat olleet muun muassa työvoiman ulkopuolella olevien, kuten vanhusten ja kotiäitien, toimenpiteiden huomioiminen sekä resurssien riittämättömyys ja vastuukysymykset. (Kuvio 4.) sijoitettu toimenpiteillä ,6 % aloittanut muun koulutuksen ,1 % aloittanut työvoimakoulutuksen ,3 % siirtynyt työvoiman ulkopuolelle ,2 % muu syy tai ei tietoa ,5 % työhön yleisille työmarkkinoille ,3 % Kuvio 4: Mitä kotoutujille tapahtui vuonna 2004? (Lähde: työministeriö.) 18
19 Työlupapolitiikalla tarkoitetaan puolestaan niitä perusteita, joiden mukaan työlupia myönnetään. Työvoimatoimistot antoivat vuonna 2003 yhteensä työlupalausuntoa, joista puoltavia oli 92 % (24 181). Myönteisistä työlupalausunnoista annettiin 71 % (17 163) maahan tuleville ja 29 % (7 018) maassa oleskeleville ulkomaalaisille työntekijöille. Ylivoimaisesti suurin ammattiryhmä, jolle työvoimatoimistot myönsivät työluvan vuonna 2003, olivat puutarhatyöntekijät (yhteensä työlupaa). Seuraavaksi suurimmat ammattialat olivat maataloustyöntekijät ja kuljetustyöntekijät. (Taulukko 1.) Suomeen suuntautuvalle työvoiman maahanmuutolle on ominaista työnteon tilapäisyys, koska lähes kaikki maaja puutarhatalouden tehtävät sijoittuvat kausiluonteisesti kesäaikaan. Taulukko 1: Työvoimatoimistojen puoltamat työluvat ammattialoittain ja kansalaisuuksittain vuonna 2004 (uudet ja jatkoluvat). 19
20 1.3 Maahanmuutto Suomeen Suomi on vähitellen muuttunut työvoiman luovuttajasta maahanmuuttajia vastaanottavaksi maaksi. Siirtolaisuuden suunta kääntyi vasta 1980-luvun alkupuolella niin, että maahanmuuttajia oli enemmän kuin maasta lähteneitä. (Kuvio 5.) Maahanmuutto on herättänyt myös Suomessa keskustelua eri vuosikymmeninä ja erityisesti 1990-luvun alussa, koska tuolloin maahanmuutto lisääntyi ja samaan aikaan Suomessa elettiin vaikeaa laman aikaa. Laman johdosta suuri osa maahanmuuttajista jäi pitkäksi aikaa työttömiksi. (Maahanmuuttajien elinolot 2003, ) Suomessa asui vuoden 2004 lopussa pysyväisluonteisesti ulkomaan kansalaista, mikä on noin 2 % koko väestöstä (kuvio 6). Suomi ei ole missään vaiheessa erityisesti houkutellut maahanmuuttajia, vaan maahanmuuton lisääntymisen syyt ovat olleet Suomen ulkopuolella. Humanitäärisistä syistä johtuva maahanmuutto lisääntyi 1990-luvulla, mutta tosin jo 1970-luvun alussa tulivat ensimmäiset suurehkot pakolaisryhmät Chilestä Suomeen. Ensimmäiset vietnamilaiset, niin sanotut venepakolaiset, tulivat Suomeen vuonna Kaiken kaikkiaan maahanmuutto Suomeen on perusteltua nähdä prosessina, joka muuttuu sekä ajassa että reaktiona ulkoisiin muutosprosesseihin ja harjoitettuun ulkomaalaispolitiikkaan. Kuvio 5: Siirtolaisuus vuosina (Lähde: Tilastokeskus.) 20
21 Kuvio 6: Suomessa vakituisesti asuvat ulkomaalaiset vuoden 2004 lopussa. (Lähde: VRK, Tilastokeskus.) 21
22 Maahanmuuttajien yleisimmät syyt tulla Suomeen ovat paluumuutto (esim. Ruotsista, entisen Neuvostoliiton alueelta, Venäjältä ja Virosta), pakolaisuus ja turvapaikan hakeminen (esim. Somalia, Bosnia-Hertsegovina, entisen Jugoslavian alue, Romania), avioituminen ja muut perhesyyt. Suurimmat ulkomaalaisryhmät Suomessa ovat entisen Neuvostoliiton alueelta sekä Virosta ja Ruotsista muuttaneet. (Taulukko 2.) Taulukko 2: Suurimmat ulkomaalaisryhmät Suomessa (Lähde: Tilastokeskus, StatFin.) Maa, jonka kansalaisuus: Venäjä Viro Ruotsi Somalia Jugoslavia 1) Irak Britannia Saksa Iran Kiina Turkki USA Thaimaa Bosnia- Hertsegovina Vietnam Ukraina Afganistan Muut Yhteensä ) Entinen Jugoslavia ja Jugoslavian liittotasavalta 22
23 Taulukko 3: Suomen suurimmat maahanmuuttajakaupungit (Suomen tilastollinen vuosikirja 2004, ). Kaupunki Maahanmuuttajia Naisia (%) Osuus kaupungin väestöstä % Helsinki ,4 5,3 Espoo ,5 4,1 Vantaa ,2 4,2 Turku ,4 4,4 Tampere ,8 2,7 Lahti ,5 2,7 Jyväskylä ,2 2,5 Oulu ,7 1,6 Vaasa ,8 3,1 Lappeenranta ,2 2,8 Kotka ,1 2,2 Salo ,6 4,5 Porvoo ,2 2,3 Kuopio ,0 1,2 Joensuu ,1 2,0 Pori ,9 1,1 Hyvinkää ,3 1,9 Kouvola ,9 2,5 Hämeenlinna ,2 1,6 Pääasiassa (85 %) maahanmuuttajat ovat sijoittuneet Suomessa suurimpiin kaupunkeihin ja useimmiten kaupungeissakin tietyille alueille (taulukko 3). Helsingissä maahanmuuttajia oli vuonna 2003 koko väestöstä 5,3 %, Vantaalla 4,2 % ja Espoossa 4,1 %. (Suomen tilastollinen vuosikirja 2004: ) Maahanmuuttajien keskittymisen voi havaita myös toisaalla maailmassa, joten ei ole uusi ilmiö, että maahanmuuttajat hakeutuvat lähelle muita saman etnisen ryhmän jäseniä. Tosin Suomessa maahanmuuttajaväestö on hajanainen verrattuna useimpiin Euroopan maihin, koska maahanmuuttajayhteisöt ovat pieniä. 1.4 Tutkimuskohteena maahanmuuttajien integroituminen Maahanmuuttotutkimuksissa on oltu kiinnostuneita kotimaasta lähdön syistä (esim. Korkiasaari Söderling 1998) mutta myös maahanmuuttajien suhteesta uuteen asuinmaahansa. Tällöin tutkimuksen kohteina ovat olleet maahanmuuttajien sopeutuminen ja siihen liittyvät ongelmat (esim. Ekholm 1994, Ylänkö 1997, Joronen 1997, Valtonen 1999, Forsander Alitolppa-Niitamo 2000), maahanmuuttajien identiteetti (esim. Liebkind 1994, Alitolppa-Niitamo 1994, Oinonen 1999, Marjeta 2001), maahanmuuttajiin kohdistuva rasismi, syrjintä sekä suoma- 23
24 laisten etniset asenteet (esim. Jasinskaja-Lahti Liebkind 1997, Jaakkola 1995 ja 1999, Pitkänen Kouki 1999, Paananen 1999, Makkonen 2000, Liebkind Eränen 2001), maahanmuuttajien asema työmarkkinoilla (esim. Jaakkola 2000, Forsander 2002) sekä kodin merkitys maahanmuuttajille (esim. Huttunen 2002). Maahanmuuttajien integraatiotutkimuksen (kotoutumisen) keskeisille käsitteille on annettu eri aikoina eri nimiä, vaikka tutkimuksen lähtökohta on pysynyt samana eli yksilö- ja yhteisötasolla tapahtuvat muutokset suhteessa vastaanottavaan yhteisöön (Forsander 2001, 32). Kontaktihypoteesin (Allport 1954) mukaan ihmiset ovat luonnostaan ennakkoluuloisia vieraita ja tuntemattomia kohtaan, mutta eri ryhmien välisten kontaktien lisääntyessä ennakkoluulot vähenevät vähitellen. Konfliktiteoria (Lange Westin 1981) lähtee ajatuksesta, että ennakkoluulot ja syrjintä lisääntyvät ajan myötä. Tämä olisi seurausta maahanmuuttajien määrän kasvusta ja siitä seuraavasta kilpailusta eri elämänalueilla, kuten työpaikoista. Maahanmuuttotutkimuksissa, kun niissä on käsitelty eri kulttuurien kohtaamista, ovat olleet keskeisinä käsitteinä assimilaatio, akkulturaatio ja integraatio. Yksi keskeinen ongelma käsitteiden välillä on niiden eri tasojen määrittely. Assimilaatiolla on kuvattu maahanmuuttajien sulautumista osaksi uutta yhteiskuntaa ja akkulturaatiolla puolestaan on viitattu niihin muutoksiin, joita maahanmuuttajien kulttuurisissa käytännöissä maahanmuuton jälkeen tapahtuu. Näissä molemmissa käsitteissä on havaittavissa yksisuuntaisuus eli kuinka maahanmuuttaja samankaltaistuu valtaväestön kanssa. Tosin akkulturaatiolla on tarkoitettu yhä enenevässä määrin kulttuuripluralismia eli monikulttuurisuutta (Berry 1997, Nguyen et al. 1999). Tällöin se on selkeästi kaksiulotteinen, jolloin etniset ryhmät säilyttävät perinteistä kulttuuriaan, mutta myös enemmistökulttuuri muuttuu ja sopeutuu monikulttuurisuuteen. Integraation käsitteellä on tarkoitettu sellaista suhdetta maahanmuuttajien ja valtaväestön kesken, jossa maahanmuuttajat ovat täysivaltaisia jäseniä yhteiskunnan eri areenoilla. Tosin integraatiota voidaan tarkastella joko kokonaisuuden tai osien kannalta. Jos sitä tarkastellaan järjestelmän ominaisuutena, siihen sisältyy normatiivisia oletuksia. Yhteiskunta integroi jäsenensä osakseen keskeisten instituutioidensa kuten työn ja koulutuksen kautta. Yhteiskunnan keskeisiin toimintoihin osallistuminen uusintaa arvomaailmaa ja ylläpitää integraatiota vahvistamalla jäsentensä koheesion tunnetta. Assimilaatioteorian siirtolaisuustutkimuksen klassikot, Chicagon koulukunnan tutkijat W. I. Thomas ja F. Znaniecki (1918) kuvasivat kirjeiden, rekisteritietojen ja elämäkerta-aineiston avulla puolalaisen talonpoikaisyhteisön muutosta Chicagossa. Tutkijat kutsuvat asenteissa ja arvoissa tapahtuneita muutoksia etniseksi uudelleen organisoitumiseksi, koska uusi elämäntapa ja arvomaailma sisälsivät palasia sekä entisestä että uudesta elämästä. Thomas ja Znaniecki huomioivat jatkuvuuden merkityksen uuden ja entisen elämäntavan välillä. Jatkuvuutta edistävät oman äidinkielen käyttö, etnisen yhteisöllisyyden ylläpito siirtolaisuusjärjestöissä ja siirtolaisuuslehdistössä. (Haralambos Holborn 1992, Forsander 2001, 33.) Park (1928) otti käyttöön merkittävän kehäteorian käsitteen etnisten ryhmien välisiä suhteita analysoitaessa. Eri ryhmien välisissä suhteissa voi seurata 24